ซิมออกตัวก่อน...ซิมไม่ใช่แฟนMacaronค่ะ ไม่เคยกินที่ไหนอร่อย แต่ก็ไม่ได้กินไปทุกที่ขนาดนั้น แต่ถ้ามีร้านไหนที่เคลมว่า Macaron อร่อย ก็จะลองเอามาแอ้มๆดู แต่ก็ยังไม่เจอที่ไหนที่อร่อยประทับใจเลยค่ะ แต่ที่นี่สิ...มันล้ำมาก

คือที่นี่เป็นอีกร้านที่ซิมตั้งใจไว้ว่าต้องมากินให้ได้ พอสบโอกาสเลยมาจัดซักหน่อย จริงๆร้านนี้ทุกคนน่าจะรู้อยู่แล้วเลยไม่เกริ่นมากค่ะ เป็นขนมหวานที่ผสมผสานความเป็นญี่ปุ่นกับฝรั่งเศสค่ะ 

ตอนเดินเข้ามาที่ Portico เป็นวันจันทร์บ่ายๆ คนไม่ค่อยมีค่ะ ร้านจะเงียบๆสงบค่ะ...คุณฝนเป็นManager เห็นเราเดินหน้ามึนเข้ามาก็มาคุยด้วย บอกว่าร้านกำลังขยายสาขาค่ะ กำลังจะเปิดที่สีลมComplex เพื่อให้ลูกค้าประจำหาทานได้ง่ายขึ้น แต่เปิดร้านไกลมากไม่ได้เพราะว่า ครัวอยู่ที่หลังสวนที่แหล่ะค่ะ เค้กและขนมทำวันต่อวัน และเค้าจะClearถ้าขายไม่หมด ไม่มีการนำของเก่ามาขายแน่นอน ทุกชิ้นรับประกันความสดใหม่ 

วันนี้ซิมไปคนเดียวค่ะ เลยมีโอกาสสั่งแค่ Sakura Cake (120) เค้กครีมสดนุ่มมาก มีกลิ่นหอมซากุระอ่อนๆด้วยค่ะ...คำแรกรู้สึก ว้าว...นุ่มจริงๆ ตัวเค้กไม่ร่วน เนื้อเค้กแน่นดีค่ะ ตรงกลางจะมีชิ้น Strawberry อยู่ แต่แนะนำให้ทานมากกว่า1 คน เพราะว่า ทานหมด อิ่มเลย กลายเป็นเลี่ยนไป ถ้าไม่มีชานี่แย่แน่ๆเลยค่ะ เพราะชิ้นใหญ่และกินคนเดียว เศร้าแท้ คราวหน้าไม่พลาด ต้องลากมาอีกซัก2 คน จะได้กินอย่างอื่นด้วย 

 และก่อนกลับก็จัด  Macaron มา 9 ลูก เพราะว่าเป็นโปรโมชั่นค่ะ ซื้อ8 แถม1 ซื้อ16 แถม2-3เนี่ยแหล่ะค่ะ จำไม่ได้หง่ะ ขอโทษนะคะ 

Macaron ที่นี่ชิ้นใหญ่อยู่นะคะ ชิ้นละ 35-45บาทค่ะ ไม่หวานมากค่ะ หอม อร่อยค่ะ ทานแล้ว โห...จริงด้วย "Best Macaron in Town !" 

ซิมสั่งจนงงค่ะ เลยจำชื่อไม่ค่อยได้แล้วค่ะ  V. Chocolate,Samui, YuZu, Lavender, White Chocolate Mint, Rasberry , Caramel Buttercream,Cassia ,Samui 


 เอาแบบที่ประทับใจเลยนะคะ คิดว่าเป็น Mango Passionfruit กับ Samui ค่ะ คือตัวMango Passionfruit มันเปรี้ยวจี๊ด คือฟิวแรกก่อนเอาเข้าปากคิดไว้ว่า หวานแหงๆ...แต่พอกินเข้าไป ตรงกันข้ามเลย...แต่ไม่ได้เปรี้ยวเกินไปนะคะ แนะนำให้สั่งมากินตัดเลี่ยนค่ะ ประทับใจมาก
ตัว Samui คือทางร้านบอกว่ามันเป็นมะพร้าว ซิมก็ จะอร่อยหรอเนี่ย...เอ้า...ลองดู สรุป เป็นมะพร้าวจริงค่ะ แต่มันหอมและนุ่มนวล กลิ่นอายTropical มากๆ...อร่อยเลยค่ะ ยกนิ้ว

ถ้าใครอยากลอง  Macaron ท่ีอร่อยๆ ไม่หวานมาก ที่นี่เป็นตัวเลือกที่ดีอีกที่ค่ะ ลองมาทานดูนะคะ 